Milica Pavlović (pevačica)

**Milica Pavlović** (Ajnzideln, 11. avgust 1991) srpska je pop-folk pevačica.

## Biografija
Milica je rođena 11. avgusta 1991. u Ajnzidelnu u Švajcarskoj. Živi sa bakom i dedom u Gornjem Bunibrodu pored Leskovca. Kao mala, pevala je u horu i učestvovala na raznim takmičenjima. Godine 2010. nastupala je na Radijskom festivalu uz pesmu “Dođi”, koju je napisala Leontina Vukomanović.

### Obrazovanje

Pohađala je školu pop muzike Aleksandre Radović. Završila je srednju muzičku školu „Stanislav Binički” u Leskovcu, teoretski odsek. Poseduje i diplomu muzičkog saradnika. Završila je fakultet za kulturu i medije Megatrend, smer odnosi sa javnošću Takođe završila je 2 godine gimnazije u Švajcarskoj

## Karijera
### 2012—2014: Počeci muzičke karijere
Učestvovala je u sezoni 2011/12. Zvezda Granda. Prošla je u finale i osvojila osmo mesto. Snimila je drugu pesmu *Tango*. Posle operacije u Švajcarskoj, Milica je snimila *Čili*, duet sa Dejanom Matićem. Imala je tešku saobraćajnu nesreću 2011. godine na putu iz Ciriha za Cug. Njen drug je izgubio kontrolu nad volanom i u punoj brzini udario u ivicu tunela. Pevačica je tada veoma teško povredila levu ruku i dva dana je ležala u bolnici pod lekovima, jer nijedan doktor isprva nije hteo da je operiše. U 2013. godini snima dve pesme, *Pakleni plan* i *Seksi senjorita*, i za obe je snimljen visokobudžetni spot. Takođe je imala i scensku premijeru istih. Potom je izdala pesmu *Alibi*, za koju je snimila spot. Ni za ovu pesmu nije izostao scenski performans. U planu je bilo predstavljanje u 2013, ali to se dogodilo početkom 2014. godine.

### 2014: ''Govor tela''
Dana 23. juna 2014, Milica je bez ikakve najave objavila četiri pesme predstavivši ih odmah spotovima: *Milimetar*, *Dominacija*, *Dve po dve* i *Alter ego*. Time je objavila album naziva *[[Govor tela]]*, koji je postigao veliki uspeh. Na Oskaru popularnosti, održanom u Hrvatskoj, Milica je osvojila nagradu za najbolji scenski nastup godine za pesmu *Dominacija*. Takođe, iste godine je diplomirala na fakultetu, tako da je 2014. godina za nju bila naročito uspešna.

### 2015—2017: ''Boginja'' i saradnja sa Fivosom
U aprilu 2015, izbacila je singl *Selfi* koji je predstavila u malo drugačijem svetlu. U avgustu 2015, izbacila je pesmu *Demantujem*, a zatim početkom 2016. godine objavljuje singl *La Fiesta* i muzički spot. U junu 2016. objavila je singl *Ljubi, ljubi* i muzički spot. U decembru 2016. godine izašlo je sedam novih pesama koje je predstavila spotovima: *Boginja*, *Mogla sam*, *Dvostruka igra*, *Baja Papaja*, *Istanbul*, *Još se branim ćutanjem* (duet sa Alenom Islamovićem) i *Detektiv*. Album naziva *Boginja* koji je objavljen pred kraj 2016. postigao je veći uspeh od prethodnog što govori činjenica da su *Mogla sam*, *Boginja* i *Baja Papaja* postale dosta omiljene pesme među mlađim slušaocima ovog žanra. Posle uspešne turneje albuma, jula 2017. Pavlovićeva je objavila pesmu i spot pod nazivom *Operisan od ljubavi*; ovu numeru je radio grčki kompozitor Fivos, koji je autor i hita *Mogla sam* koji je dostigao cifru od 40 miliona pregleda na Jutjubu za nešto manje od godinu dana.

## Diskografija

### Albumi
* *[[Govor tela]]* (2014)
* *[[Boginja (album)|Boginja]]* (2016)
* *[[Zauvek]]* (2018)
* *[[Posesivna bivša]] (2022)*
* *[[Lav (album Milice Pavlović)|Lav]] (2023)*
* Milijarda (mini album; 2024)

### Singlovi koji se nisu našli na albumima
* *Dođi* (2010)
* *Čili, Čili* (2012)
* Status Quo (2020)
* Papi (2020)

#### Video-spotovi

## Reference

## Vanjske veze
* 
* 
* Milica Pavlović, Klub muzičara